Una forma que no conoix metatesi, y sigue con l'orden silabico d'o latín, anque incorpora una sonorización a las consonants internas. Se documenta asinas en Echo y Ansó (Chacetania), Pandicosa (Alto Galligo) y Rodellar (extrimo noroccidental d'o Semontano de Balbastro). A proximidat d'ista forma diatopica con «águila», a forma que predomina en as luengas iberorromances occidentals (castellán, galaico-portugués y astur-leyonés), en chunto con a disparidat cheografica d'os puestos en os que se i diz, fa pensar-se si no haiga puesto estar a forma predominadera en a metat occidental de l'Alto Aragón en bell altro tiempo, en sucumbindo en a mayoría de lugars debant de l'occidentalismo «águila» (que por a falta de pruebas cal no afirmar que siga un castellanismo lexico).